
 З А П И С Н И К
Од 16-та (шеснаесетата) седница на Советот на Општина Берово одржана на ден 31.08.2026 година (понеделник) со почеток  во 08:00 часот во салата за состаноци при Oпштина Берово.
            Седницата ја отвори и со неа раководеше Претседателот  на Советот на Општина Берово г- дин Владко Шахпаски.
Од вкупно 15 Советници на седницата присуствуваа 14 советници и тоа:  Владко Шахпаски, Горан Ружински, Емилија Пачемска, Николчо Беќарски, Игорчо Жежовски, Емилија Галабовска Биљарска, Влатко Чукарски, Даниел Черговски, Гоце Ружински, Зоран Багашовски, Тања Шенковска, Маја Тушевска, Илија Цикарски и Весна Ралповска.
Оправдано отсутна од седницата на Советот на Општина Берово беше советничката Лилјана Бојчовски.
            Претседателот на Советот констатираше дека на Седницата присуствуваа мнозинството советници на Советот и дека Советот може полноважно да одлучува.
            На Седницата присуствуваa Секретарот на Општина Берово Анита Рунтевски, Данче Василевска како записничар, Јасмина Кржовска како техничка поддршка за снимање и пренос на седницата во живо на YouTube канал.
Претседателот на Советот, Влатко Шахпаски за работа на 16-та Седница на Совет на Општина Берово го предложи следниот:  
ПРЕДЛОГ ДНЕВЕН РЕД

1. Записник од 14-та седница на Совет на Општина Берово;
2. K1 - Квартален Извештај за извршувањето на буџетот на Општина Берово за извештајниот период (кумулативно) за квартал од 01.01.2026 година до 30.06.2026 година;
3. K2 – Квартален Извештај за достасани ненамирени обврски за извештајниот период (кумулативно) за квартал од 01.01.2026 година до 30.06.2026 година;
4. Предлог О Д Л У К А за определување на управител на гробишта во Општина Берово;
5. Предлог О Д Л У К А за престанок и давање на времено користење без надомест на недвижнa ствар - просториja во зграда на објект на Општина Берово на КП 7162/1 КО Ратево;
6. Годишен извештај за работа на ООУ,, Никола Петров - Русински’’ Русиново, Берово за учебната 2025/2026 година
7. Годишна Програма за работа на ООУ,,Никола Петров - Русински’’ Русиново, Берово за учебната  2026/2027 година
8. Годишна Програма за работа на ООУ ,,Дедо Иљо Малешевски’’Берово за учебна 2026/2027 година 
9. Годишен извештај за работа на ООУ,,Дедо Иљо Малешевски’’ Берово за учебна 2025/2026 година 
10. Предлог Одлука за измена на распоредот на средствата на Буџетот на Општина Берово за 2026 година;
11. Предлог О Д Л У К А за финансирање на партиципација за посета на јавна установа за предучилишна возраст за деца Роми, како поддршка на Проектот “Инклузија на деца Роми во предучилишно образование;
12. Предлог Одлука за доделување на железнички шини на Игор Козовски од Берово;
13. Барање за формирање на паралелки со помал број на ученици, за учебната 2026/2027 година во ООУ “Дедо Иљо Малешевски” Берово;
14. Барање за формирање на паралелки со помал број на ученици, за учебната 2026/2027 година во ООУ,,Никола Петров - Русински’’Русиново;
15. Измена на Правилник за утврдување на износот на надоместокот на трошоците за престој во ОЈУСЗСЛ “д-р Иван Влашки” – Берово што паѓаат на трошок на корисниците;
16. Советнички иницијативи и прашања;
17. Барања од институции и граѓани.
Секретарот на Општина Берово, Анита Рунтевски со овластување од Градоначалникот Петар Ружински се јави за збор и предложи дополнување на дневниот ред со една нова точка и тоа:
· Годишна Програма за работа на ОСУ,,Ацо Русковски’’Берово за учебната 2026/2027 година 
Со ова дополнување ново предложената точка да биде под реден број 16 додека точките *Советнички иницијативи и прашања и *Барања од институции и граѓани да бидат под реден број 17 и 18.
Секретарот на Општина Берово, Анита Рунтевски во своето излагање ја образложи оправданоста поради која оваа точка треба да биде ставена на дневен ред како дополнителна точка.
Претседателот на Совет ,Владко Шахпаски зеде збор и предложи предложената точка од страна на секретарот на Општина Берово  Анита Рунтевски да биде ставена на гласање.
 Никој од советниците не се јави за збор, па се премина на гласање најпрвин по  предлогот за точката Годишна Програма за работа на ОСУ,,Ацо Русковски’’Берово за учебната 2026/2027 година и со  14 гласа ЗА,  НЕМА   ПРОТИВ, 1 ОТСУТЕН, НЕМА ВОЗДРЖАНИ советници се усвои предлог точката  да биде ставена  на дневен ред на оваа седница.
 По усвојување на предлог точката на Секретарот, Претседателот на Советот го стави на гласање целокупниот дневен ред заедно со усвоениот предлог од страна на Секретарот на Општина Берово и со 14 гласа ЗА, 1 ОТСУТЕН, НЕМА советници кои гласаа ПРОТИВ, НЕМА ВОЗДРЖАНИ советници  е усвоен следниот:
ДНЕВЕН РЕД
1. Записник од 14-та седница на Совет на Општина Берово;
2. K1 - Квартален Извештај за извршувањето на буџетот на Општина Берово за извештајниот период (кумулативно) за квартал од 01.01.2026 година до 30.06.2026 година;
3. K2 – Квартален Извештај за достасани ненамирени обврски за извештајниот период (кумулативно) за квартал од 01.01.2026 година до 30.06.2026 година;
4. Предлог О Д Л У К А за определување на управител на гробишта во Општина Берово;
5. Предлог О Д Л У К А за престанок и давање на времено користење без надомест на недвижнa ствар - просториja во зграда на објект на Општина Берово на КП 7162/1 КО Ратево;
6. Годишен извештај за работа на ООУ,, Никола Петров - Русински’’ Русиново, Берово за учебната 2025/2026 година
7. Годишна Програма за работа на ООУ,,Никола Петров - Русински’’ Русиново, Берово за учебната  2026/2027 година
8. Годишна Програма за работа на ООУ ,,Дедо Иљо Малешевски’’Берово за учебна 2026/2027 година 
9. Годишен извештај за работа на ООУ,,Дедо Иљо Малешевски’’ Берово за учебна 2025/2026 година 
10. Предлог Одлука за измена на распоредот на средствата на Буџетот на Општина Берово за 2026 година;
11. Предлог О Д Л У К А за финансирање на партиципација за посета на јавна установа за предучилишна возраст за деца Роми, како поддршка на Проектот “Инклузија на деца Роми во предучилишно образование;
12. Предлог Одлука за доделување на железнички шини на Игор Козовски од Берово;
13. Барање за формирање на паралелки со помал број на ученици, за учебната 2026/2027 година во ООУ “Дедо Иљо Малешевски” Берово;
14. Барање за формирање на паралелки со помал број на ученици, за учебната 2026/2027 година во ООУ,,Никола Петров - Русински’’Русиново;
15. Измена на Правилник за утврдување на износот на надоместокот на трошоците за престој во ОЈУСЗСЛ “д-р Иван Влашки” – Берово што паѓаат на трошок на корисниците;
16. Годишна Програма за работа на ОСУ,,Ацо Русковски’’Берово за учебната 2026/2027 година;
17. Советнички иницијативи и прашања;
18. Барања од институции и граѓани.

1.Записник од 14-та седница на Совет на Општина Берово;
Претседателот на Советот, Владко Шахпаски отвори расправа по дадената точка.
Никој од советниците не се јави за збор, па се премина на гласање и со 14 гласа ЗА , НЕМА ПРОТИВ, 1 ОТСУТЕН, НЕМА ВОЗДРЖАНИ советници е усвоен Записник од 14-та седница на Совет на Општина Берово.
2.K1 - Квартален Извештај за извршувањето на буџетот на Општина Берово за извештајниот период (кумулативно) за квартал од 01.01.2026 година до 30.06.2026 година;
Претседателот на Советот, Владко Шахпаски отвори расправа по дадената точка.
Советничката Емилија Пачемска, претседател на Комисијата за финансирање, буџет и локален економски развој зеде збор и кажа дека комисијата одржала на кој е разгледан K1 - Квартален Извештај за извршувањето на буџетот на Општина Берово за извештајниот период (кумулативно) за квартал од 01.01.2026 година до 30.06.2026 година. На комисијата бил присутен и Раководителот на Одделението за финансиски прашања кој ги  посочил  тековно –оперативните приходи реализирани во првиот квартал односно од планирани 445.638.937 денари реализирани се 199 227 302 денари и тековно –оперативни расходи од планирани 406 400 874 денари   реализирани се 170 907 906 денари.Капиталните приходи од планирани 62 419 063 денари реализирани се 3 707 886 денари  на расходна страна од 101 657 126 денари реализирани се 12 394 167 денари.Раководителот посочил дека поголема реализација се очекува во вториот и третиот квартал .На комисијата немало никакви забелешки во однос на точката предложи на Советот на Општина Берово истата да биде усвоена.
Никој од советниците не се јави за збор, па се премина на гласање и со 9 гласа ЗА , НЕМА ПРОТИВ, 1 ОТСУТЕН, 5 ВОЗДРЖАНИ советници е усвоен K1 - Квартален Извештај за извршувањето на буџетот на Општина Берово за извештајниот период (кумулативно) за квартал од 01.01.2026 година до 30.06.2026 година;
 (Советниците Емилија Галабовска Биљарска, Горан Ружински, Гоце Ружински, Маја Тушевска и Игорчо Жежовски беа воздржани за време на гласањето на точка 2.)
3.K2 – Квартален Извештај за достасани ненамирени обврски за извештајниот период (кумулативно) за квартал од 01.01.2026 година до 30.06.2026 година;
Претседателот на Советот, Владко Шахпаски отвори расправа по дадената точка.
[bookmark: _GoBack]Претседателот на комисијата за финансирање, буџет и локален економски развој,советничката Емилија Пачемска зеде збор и даде образложение во однос на K2 – Квартален Извештај за достасани ненамирени обврски за извештајниот период (кумулативно) за квартал од 01.01.2026 година до 30.06.2026 година односно посочи за доспеаните обврски до 30 дена во износ од 1 583 331 денари за доспеани услуги до 60 дена во износ од 371 885 денари и обврските над 60 дена во износ од 203 262 денари или вкупната сума на достасани  ненамирени обврски од 2 158 478 денари.Посочи  дека на  што се однесуваат овие ненамирени обврски може да се види од самиот извештај во кој исто така може да се забележи дека во овој квартал се помали ненамирените обврски кои можат да се видат во прехтодниот квартал од оваа година. 
Никој од советниците не се јави за збор, па се премина на гласање и со 9 гласа ЗА , НЕМА ПРОТИВ, 1 ОТСУТЕН, 5 ВОЗДРЖАНИ советници е усвоен K2 – Квартален Извештај за достасани ненамирени обврски за извештајниот период (кумулативно) за квартал од 01.01.2026 година до 30.06.2026 година
 (Советниците Емилија Галабовска Биљарска, Горан Ружински, Гоце Ружински, Маја Тушевска и Игорчо Жежовски беа воздржани за време на гласањето на точка 3.)
4.Предлог О Д Л У К А за определување на управител на гробишта во Општина Берово;
Претседателот на Советот, Владко Шахпаски отвори расправа по дадената точка.
Претседателот на Советот на Општина Берово, Влатко Шахпаски зеде збор и даде појаснување во однос на точката односно кажа дека со оваа Одлука се определува управител  на гробиштата во Општина Берово во овој случај  е назначено ЈПКР,,Услуга’’ Берово кое ќе врши работи на изградба, реконструкција, управување и одржување на гробиштата во Општина Берово. 
Никој од советниците не се јави за збор, па се премина на гласање и со 14 гласа ЗА , НЕМА ПРОТИВ, 1 ОТСУТЕН, НЕМА ВОЗДРЖАНИ советници е усвоена Предлог О Д Л У К АТА за определување на управител на гробишта во Општина Берово;
5.Предлог О Д Л У К А за престанок и давање на времено користење без надомест на недвижнa ствар - просториja во зграда на објект на Општина Берово на КП 7162/1 КО Ратево;
Претседателот на Советот, Владко Шахпаски отвори расправа по дадената точка.
Советничката Емилија Пачемска, претседател на Комисијата за финансирање,буџет и локален економски развој зеде збор и кажа дека  со оваа Одлука се дава согласност за престанок и давање на времено користење без надомест на недвижнa ствар - просториja во зграда на објект на Општина Берово на КП 7162/1 КО Ратево на Здружението на Ратевски Бамбурци с.Ратево, Берово.Надополни дека просторијата ќе биде употребена за поставување на слики и експонанти од карневалот,,Ратевски Бамбурци’’кои неодамна се прогласени за нематерјално културно наследство на Македонија што претставува значајно признание за една од најавтентичните традиции на с.Ратево и Малешевијата.На комисијата немало забелешки во однос на точката, предложи на советниците истата да биде усвоена. 
Никој од советниците не се јави за збор, па се премина на гласање и со 14 гласа ЗА , НЕМА ПРОТИВ, 1 ОТСУТЕН, НЕМА ВОЗДРЖАНИ советници е усвоена  Предлог О Д Л У К АТА  за престанок и давање на времено користење без надомест на недвижнa ствар - просториja во зграда на објект на Општина Берово на КП 7162/1 КО Ратево.
6.Годишен извештај за работа на ООУ,, Никола Петров - Русински’’ Русиново, Берово за учебната 2025/2026 година
Претседателот на Советот, Владко Шахпаски отвори расправа по дадената точка.
Советничката Весна Ралповска, претседател на Комисијата за јавни дејности зеде збор и кажа дека комисијата одржала состанок на кој била присутна директорката на ООУ,, Никола Петров - Русински’’ Русиново, Берово  Јованка Петрушевска Василевска која дала образложение во однос на Годишниот  извештај за работа на ООУ,, Никола Петров - Русински’’ Русиново, Берово за учебната 2025/2026 година односно кажала дека во учебната 2025/2026 година училиштето имало 8 паралелки со вкупно 55 ученици.Советничката Весна Ралповска посочи дека од самиот извештај на училиштето може да се забележи дека во изминатата учебна година училиштето реализирало активности насочени  кон подобрување на воспитно-образовниот процес, успехот и ангажираноста на учениците. На комисијата немало забелешки во однос на точката, предложи на советниците истата да биде усвоена. 
Никој од советниците не се јави за збор, па се премина на гласање и со 14 гласа ЗА, НЕМА ПРОТИВ, 1 ОТСУТЕН, НЕМА ВОЗДРЖАНИ советници е усвоен  Годишниот извештај за работа на ООУ,, Никола Петров - Русински’’ Русиново, Берово за учебната 2025/2026 година.
7.Годишна Програма за работа на ООУ,,Никола Петров - Русински’’ Русиново, Берово за учебната  2026/2027 година
Претседателот на Советот, Владко Шахпаски отвори расправа по дадената точка.
Претседателот на Комисијата за јавни дејности, советничката Весна Ралповска зеде збор и појасни во однос на Годишна Програма за работа на ООУ,,Никола Петров - Русински’’ Русиново, Берово за учебната  2026/2027 година која е образложена од страна на директорката на ООУ,, Никола Петров - Русински’’ Русиново односно кажа дека во новата учебна година во училиштето се запишале 51 ученик во 8 паралелки.Додаде дека учениците од второ одделение од с.Русиново продолжуваат да следат настава во Берово. На комисијата имало забелешки за незначителни технички недостатоци но истите се корегирани од страна на директорката и пратени до советниците.
Никој од советниците не се јави за збор, па се премина на гласање и со 14 гласа ЗА, НЕМА ПРОТИВ, 1 ОТСУТЕН, НЕМА ВОЗДРЖАНИ советници е усвоена Годишна Програма за работа на ООУ,,Никола Петров - Русински’’ Русиново, Берово за учебната  2026/2027 година.
8.Годишна Програма за работа на ООУ ,,Дедо Иљо Малешевски’’Берово за учебна 2026/2027 година
Претседателот на Советот, Владко Шахпаски отвори расправа по дадената точка.
Советничката Весна Ралповска, претседател на Комисијата за јавни дејности зеде збор и кажа дека Годишна Програма за работа на ООУ ,,Дедо Иљо Малешевски’’Берово за учебна 2026/2027 година  е разгледана и  објаснета од страна на директорката на ООУ ,,Дедо Иљо Малешевски’’Берово Наташа Аврамска каде што во новата учебна година 2026/2027 година се запишани 590 ученици распоредени во 43 паралелки во централното училиште во Берово и во подрачните училишта во Двориште, Митрашинци,Будинарци и Ратево. Од вкупниот број на ученици во централното училиште се опфатени 463 ученици во 25 паралелки додека останатите ученици се распределени во подрачните училишта.Во Годишната програма кажа дека се предвидени активности насочени кон управување на воспитно- образовниот  процес, подобрување на условите за работа и создавање поквалитетна и побезбедна средина за учениците.
Никој од советниците не се јави за збор, па се премина на гласање и со 12 гласа ЗА, НЕМА ПРОТИВ, 1 ОТСУТЕН, НЕМА ВОЗДРЖАНИ, 2-ца ИЗЗЕМЕНИ  советници е усвоена Годишна Програма за работа на ООУ ,,Дедо Иљо Малешевски’’Берово за учебна 2026/2027 година.
(Советникот Зоран Багашовски и претседателот на Советот на Општина Берово, Владко Шахпаски беа изземени за време на гласањето на точка 8)
9.Годишен извештај за работа на ООУ,,Дедо Иљо Малешевски’’ Берово за учебна 2025/2026 година
Претседателот на Советот, Владко Шахпаски отвори расправа по дадената точка.
Советничката Весна Ралповска, претседател на Комисијата за јавни дејности зеде збор и кажа дека Годишниот  извештај за работа на ООУ,,Дедо Иљо Малешевски’’ Берово за учебна 2025/2026 година е презентиран и образложен од страна на директорката Наташа Аврамска која ги презентирала најзначајните активности, резултати и состојби во текот на претходната учебна година.Кажала дека во учебната 2025/2026 година во училиштето биле запишани вкупно 589 ученици во 47 паралелки.Посочила дека намалувањето на бројот на паралелките од  47 на 43 паралелки се должи на намалениот број на ученици, особено во руралните средини.Две паралелки се намалени во с.Будинарци, една во село Митрашинци и една во прво одделение во централното училиште Берово.На комисијата немало забелешки предложи на Советот на Општина Берово да го усвои Годишниот  извештај за работа на ООУ,,Дедо Иљо Малешевски’’ Берово за учебна 2025/2026 година.
Никој од советниците не се јави за збор, па се премина на гласање и со 12 гласа ЗА, НЕМА ПРОТИВ, 1 ОТСУТЕН, НЕМА ВОЗДРЖАНИ, 2-ца ИЗЗЕМЕНИ  советници е усвоен Годишен извештај за работа на ООУ,,Дедо Иљо Малешевски’’ Берово за учебна 2025/2026 година.
(Советникот Зоран Багашовски и претседателот на Советот на Општина Берово, Владко Шахпаски беа изземени за време на гласањето на точка 9)
10.Предлог Одлука за измена на распоредот на средствата на Буџетот на Општина Берово за 2026 година;
Претседателот на Советот, Владко Шахпаски отвори расправа по дадената точка.
Советничката Емилија Пачемска, претседател на Комисијата за финансирање, буџет и локален економски развој зеде збор и кажа дека со оваа Одлука се врши измена на средствата во В програмата Дом за стари лица.Надополни дека измени се прават во неколку поставки со цел да се обезбедат средства на поставката која е потребна на Домот за стари лица да може да продолжи да функционира без никакви пречки. На комисијата немало никакви забелешки предложи на Комисијата да биде усвоена Предлог Одлуката за измена на распоредот на средствата на Буџетот на Општина Берово за 2026 година.
Никој од советниците не се јави за збор, па се премина на гласање и со 9 гласа ЗА, НЕМА ПРОТИВ, 1 ОТСУТЕН, 5 ВОЗДРЖАНИ, НЕМА ИЗЗЕМЕНИ  советници е усвоена Предлог Одлука за измена на распоредот на средствата на Буџетот на Општина Берово за 2026 година;
(Советниците Емилија Галабовска Биљарска, Горан Ружински, Гоце Ружински, Маја Тушевска и Игорчо Жежовски беа воздржани за време на гласањето на точка 10.)
11.Предлог О Д Л У К А за финансирање на партиципација за посета на јавна установа за предучилишна возраст за деца Роми, како поддршка на Проектот “Инклузија на деца Роми во предучилишно образование;
Претседателот на Советот, Владко Шахпаски отвори расправа по дадената точка.
Претседателот на Комисијата за финанирање, буџет и локален економски развој, советничката Емилија Пачемска зеде збор и кажа дека со Предлог Одлуката за финансирање на партиципација за посета на јавна установа за предучилишна возраст за деца Роми, како поддршка на Проектот “Инклузија на деца Роми во предучилишно образование се одобрува финансирање на партиципшација за посета на јавната установа за предучилишна возраст за 15 деца Роми во ОЈУДГ,,23 Август’’Берово како подршка на Проектот Инклузија на деца Роми во предучилишно образование во износ од 1 900 денари за едно дете односно вкупен износ од 28 500 денари месечно. Кажа дека средствата за оваа намена ќе бидат обезбедени во Буџетот на Општина Берово од блок дотации што општината ги добива од Министерството за труд и социјална политика.На комисијата немало забелешки предложи на Советот на Општина Берово да биде усвоена.
Никој од советниците не се јави за збор, па се премина на гласање и со 13 гласа ЗА, НЕМА ПРОТИВ, 1 ОТСУТЕН, 1 ВОЗДРЖАН , НЕМА ИЗЗЕМЕНИ  советници е усвоена Предлог О Д Л У К А за финансирање на партиципација за посета на јавна установа за предучилишна возраст за деца Роми, како поддршка на Проектот “Инклузија на деца Роми во предучилишно образование;
(Советничката Маја Тушевска беше воздржана за време на гласањето на точка 11)
12.Предлог Одлука за доделување на железнички шини на Игор Козовски од Берово;
Претседателот на Советот, Владко Шахпаски отвори расправа по дадената точка.
Претседателот на Советот на Општина Берово, Владко Шахпаски  зеде збор и објасни дека со оваа одлука Советот на општина Берово одлучува за доделување на железнички шини на граѓаните кои имаат потреба од истите.
Никој од советниците не се јави за збор, па се премина на гласање и со 14 гласа ЗА, НЕМА ПРОТИВ, 1 ОТСУТЕН, НЕМА ВОЗДРЖАНИ , НЕМА ИЗЗЕМЕНИ  советници е усвоена Предлог Одлука за доделување на железнички шини на Игор Козовски од Берово.
13.Барање за формирање на паралелки со помал број на ученици, за учебната 2026/2027 година во ООУ “Дедо Иљо Малешевски” Берово;
Претседателот на Советот, Владко Шахпаски отвори расправа по дадената точка.
Претседателот на Комисијата за јавни дејности, советничката Весна Ралповска зеде збор и појасни во однос на Барањето за формирање на паралелки со помал број на ученици, за учебната 2026/2027 година во ООУ “Дедо Иљо Малешевски” Берово каде што согласно член 53 од Законот за основно образование бројот на ученици во паралелка во основно образование е од 20 до 30 ученици. Дополни дека паралелка со помалку од 20 ученици може да се формира со претходна согласност од основачот и претходно позитивно мислење од Министерството за образование и наука.Со оглед на тоа кажа дека училиштето го има направено потребното барање и според доставената документација за формирање на паралелки има добиено позитивно мислење односно одобрение од Министерството за образование и наука. 
Никој од советниците не се јави за збор, па се премина на гласање и со 12 гласа ЗА, НЕМА ПРОТИВ, 1 ОТСУТЕН, НЕМА ВОЗДРЖАНИ , 2 ИЗЗЕМЕНИ  советници е усвоено Барањето за формирање на паралелки со помал број на ученици, за учебната 2026/2027 година во ООУ “Дедо Иљо Малешевски” Берово.
( Советникот Зоран Багашовски и претседателот на Советот на Општина Берово Владко Шахпаски беа изземени за време на гласањето на Барањето за формирање на паралелки со помал број на ученици, за учебната 2026/2027 година во ООУ “Дедо Иљо Малешевски” Берово)
14.Барање за формирање на паралелки со помал број на ученици, за учебната 2026/2027 година во ООУ,,Никола Петров - Русински’’Русиново;
Претседателот на Советот, Владко Шахпаски отвори расправа по дадената точка.
Советничката Весна Ралповска,претседател на Комисијата за јавни дејности зеде збор и кажа дека Барањето за формирање на паралелки со помал број на ученици, за учебната 2026/2027 година во ООУ,,Никола Петров - Русински’’Русиново е разгледано на комисија и е донесен заклучок дека поради малиот број ученици во одделни одделенија училиштето има потреба за формирање на паралелки со помалку од 20 ученици.Кажа дека за овие паралелки училиштето има добиено претходно позитивно мислење од Министерството за образование и наука со што е исполнет првиот услов предвиден во Законот за основно образование.
Никој од советниците не се јави за збор, па се премина на гласање и со 14 гласа ЗА, НЕМА ПРОТИВ, 1 ОТСУТЕН, НЕМА ВОЗДРЖАНИ , НЕМА ИЗЗЕМЕНИ  советници е усвоено Барањето за формирање на паралелки со помал број на ученици, за учебната 2026/2027 година во ООУ,,Никола Петров - Русински’’Русиново.
15.Измена на Правилник за утврдување на износот на надоместокот на трошоците за престој во ОЈУСЗСЛ “д-р Иван Влашки” – Берово што паѓаат на трошок на корисниците;
Претседателот на Советот, Владко Шахпаски отвори расправа по дадената точка.
Советничката Емилија Пачемска, претседател на Комисијата за финансирање, буџет и локален економски развој зеде збор и кажа дека точката е разгледана на комисија, а се однесува на измена на Правилникот за утврдување на износот на надоместокот на трошоците за престој во ОЈУСЗСЛ “д-р Иван Влашки” – Берово што паѓаат на трошок на корисниците за сместување, храна и грижа во висина од 22 000 денари на 24 000 денари т.е покачување од 2 000 денари.Обрзаложи дека покачувањето се должи на зголемени трошоци за храна и дрги производи кое со зголемувањето на пензиите самите корисници ќе бидат во можност да го покријат.
Советничката Емилија Галабовска Биљарска зеде збор и како советник го изрази својот личен став односно кажа дека како Општина во која има тенденција на намалување на млади лица(иселување) односно Општина во која останува старо население смета дека има потреба од подршка на тоа население, а покачувањето на цената не е начин на подршка воедно кажа дека оваа година и услугата ,,Помош и нега во домот’’која е неопходна за старите лица била во прекин. Со оглед на тоа што ОЈУСЗСЛ “д-р Иван Влашки” – Берово е во добра финансиска состојба како институција праша која е причината да биде зголемена цената на корисниците дали тоа било објаснето на комисија?
Советничката Емилија Пачемска, претседател на Комисијата за финансирање, буџет и локален економски развој зеде збор и посочи дека од ОЈУСЗСЛ “д-р Иван Влашки” – Берово немало претставник на комисија, во врска со точката е разговарано со Раководителот на финансиски прашања Звонко Пекевски. Кажа дека доколку има потреба ќе биде повикана директорката на ОЈУСЗСЛ “д-р Иван Влашки” – Берово да даде образложение . На Комисијата било напоменато дека  износот на надоместокот на трошоците за престој на корисниците ОЈУСЗСЛ “д-р Иван Влашки” – Берово се зголемуваат од причина што се зголемуваат сите трошоци  за храна, сместување и одржување на самиот дом .
Никој од советниците не се јави за збор, па се премина на гласање и со 9 гласа ЗА, 5 ПРОТИВ, 1 ОТСУТЕН, НЕМА ВОЗДРЖАНИ , НЕМА ИЗЗЕМЕНИ  советници е усвоена Измената на Правилникот за утврдување на износот на надоместокот на трошоците за престој во ОЈУСЗСЛ “д-р Иван Влашки” – Берово што паѓаат на трошок на корисниците.
(Советниците Емилија Галабовска Биљарска, Игорчо Жежовски, Горан Ружински, Гоце Ружински и Маја Тушевски беа против за време на гласањето на точка 15).
16.Годишна Програма за работа на ОСУ,,Ацо Русковски’’Берово за учебната 2026/2027 година;
Претседателот на Советот, Владко Шахпаски отвори расправа по дадената точка.
Никој од советниците не се јави за збор, па се премина на гласање и со 7 гласа ЗА, НЕМА ПРОТИВ, 2 ОТСУТЕН, 4 ВОЗДРЖАНИ , 2 ИЗЗЕМЕНИ  советници е усвоена Измената на Правилникот за утврдување на износот на надоместокот на трошоците за престој во ОЈУСЗСЛ “д-р Иван Влашки” – Берово што паѓаат на трошок на корисниците.
(Советниците Емилија Галабовска Биљарска, Горан Ружински, Маја Тушевска, Игорчо Жежовски беа воздржани,советничките Весна Ралповска и Емилија Пачемска без изземени додека советникот Гоце Ружински беше отсутен за време на гласање на точка 16)
17.Советнички иницијативи и прашања
На 16-та Седница на Советот на Општина Берово под точка Советнички иницијативи и прашања  беа поднесени советничка иницијатива и советничко прашање.
· Советничка иницијатива односно барањето од страна на  советничката Маја Тушевска во врска со претходната Иницијатива за Кајакарскиот клуб  која ја има доставено, а по истата е даден одговор од страна на административни службеници во Општина Берово дека постои проект за реконструкција на објектот Кајакарски клуб кој чини повеќе од 9.000 000 денари каде што според нејзино видување тоа се многу пари а смета дека таму нема место за толкав објект па од тие причини подаба да и се состави копија од проектот.
·  Советничка прашање од страна на советничката Маја Тушевска во однос на начинот на кој се врши наплата на погребалните услуги на територијата на Општина Берово од страна на Вечен дом Берово.

18.Барања од институции и граѓани
1.Барање од  Општина Чешиново-Облешево
На 16-та Седница на Совет на Општина Берово одржана на ден 31.08.2026 година, под точка Барања од институции и граѓани, разгледано е барањето, примено со архивски Бр.03-3222/1 од 17.07.2026 година и е донесен следниот:З А К Л У Ч О К Барањето за воспоставување на меѓуопштинска соработка не се прифаќа бидејќи Општина Берово веќе има воспоставено меѓуопштинска соработка по предметната област со други општини, по претходно поднесено и прифатено барање, поради што во моментот не постојат кадровски и организациски услови за воспоставување дополнителна меѓуопштинска соработка од ист вид. 
2.Барање од Неформална група на граѓани –с.Русиново                                                                                 
На 16-та Седница на Совет на Општина Берово одржана на ден 31.08.2026 година, под точка Барања од институции и граѓани, разгледана е Предлог иницијативата од неформална група граѓани-с.Русиново , примена со архивски Бр.09-3166/1 од 15.07.2026 година и е донесен следниот:З А К Л У Ч О К Предлог Иницијативата од неформална група граѓани-с.Русиново примена во Општина Берово со архивски Бр.09-3166/1 од 15.07.2026 година, да се проследи до Одделението за урбанизам, за истото да постапи согласно своите законски надлежности.
3.Барање од Планински клуб,,МАЛЕШЕВСКИ ПЛАНИНИ’’                                                         
На 16-тата Седница на Совет на Општина Берово одржана на ден 31.08.2026 година, под точка Барања од институции и граѓани, разгледан е дописот примен со архивски Бр.09-3361/1 од 29.07.2026 година и е донесен следниот:З А К Л У Ч О К Советот на Општина Берово утврди дека средствата за наведената намена веќе се  исплатени согласно Програмата, поради што не постои можност за дополнителна исплата на средства.
4.Барање од Здружение на граѓани “БЕ УРБАН МАИНД ” – БЕРОВО                                    
На 16-тата Седница на Совет на Општина Берово одржана на ден 31.08.2026 година, под точка Барања од институции и граѓани, разгледано е барањето, примено со архивски Бр.09-3539/1 од 17.08.2026 година и е донесен следниот:З А К Л У Ч О К Советот на Општина Берово утврди дека средствата за наведената намена веќе се  исплатени согласно Програмата, поради што не постои можност за дополнителна исплата на средства.
5.Барање од Бранко Скендерски
Советот на Општина Берово ги разгледа поднесоците заведени под арх. бр. 09-3381/1 од 31.07.2026 година и бр. 09-3381/2 од 21.08.2026 година, со кои барателот бара утврдување на надлежен орган, покренување постапка и формирање стручна комисија за ревизија на содржината на две спомен-обележја на подрачјето на Општина Берово (спомен-таблата на поранешната зграда „Партизан“ и спомен-плочата на Спомен-костурницата). Во врска со конкретните барања, Советот на Општина Берово го известува за следното:
1. Во однос на надлежноста и правниот основ (Точки 1 и 2 од барањето):
Согласно член 5 став 2 од Законот за меморијалните споменици и спомен-обележјата („Службен весник на РМ“ бр. 66/04, 89/08 и 152/15) и член 22 став 1 точка 7 од Законот за локалната самоуправа („Службен весник на РМ“ бр. 5/02 и „Сл. весник на РСМ“ бр. 202/24), надлежноста на единицата на локалната самоуправа се состои исклучиво во заштита, просторно уредување, физичко зачувување и одржување на постојните спомен-обележја на својата територија, како и подигање на нови спомен-обележја од локално значење врз основа на Програма донесена од Советот (член 18 од Законот за меморијалните споменици и спомен-обележјата).
Ниту еден законски пропис не му дава овластување или надлежност на Советот на Општината, ниту на кој било друг општински орган, да врши ревизија, преиспитување, оцена на научна точност или преформулирање на содржината на историски натписи на затекнати спомен-обележја подигнати во минатото. Утврдувањето на историски факти и научната валоризација на настаните од Втората светска војна не се управна или локална дејност, туку исклучив предмет на историографската наука и релевантните научно-истражувачки установи (Институт за национална историја – Скопје, Државен архив на РМ и МАНУ). 
2. Во однос на постапувањето и стручните согледувања (Точка 3 од барањето):
Во рамки на претходно спроведените постапки, надлежните стручни лица од Националната установа „Национален конзерваторски центар“ – Скопје извршија теренски увид и во својот Извештај бр. 08-151/3 официјално констатираа дека не постојат основи за корекција или отстранување на спомен-таблата на објектот „Партизан“, ниту на спомен-плочата на Спомен-костурницата. Советот на Општина Берово нема правен основ да презема дејствија спротивни на наодите на надлежните стручни органи за конзервација и заштита. 
3. Во однос на увидот во општинската документација (Точка 4 од барањето):
Доколку Општина Берово располага со евидентирана архивска документација во врска со предметните објекти, увид и добивање копии од јавните документи се остварува исклучиво согласно постапката пропишана со Законот за слободен пристап до информации од јавен карактер („Службен весник на РСМ“ бр. 101/19), преку поднесување соодветно Барање за слободен пристап до информации од јавен карактер до овластеното службено лице во Општина Берово.
Врз основа на изнесеното, Советот на Општина Берово констатира дека нема законска основа за отпочнување постапка за формирање комисија за ревизија на спомен-обележјата.Анализите претставуваат легитимен интерес кој може да го презентира пред релевантната научна и историска јавност. 
Со овој писмен одговор, поднесоците се сметаат за целосно разгледани и одговорени. 
6.Барање до Министерство за образование и наука за итно обезбедување финансиски средства за нормално функционирање на ОСУ „Ацо Русковски“ – Берово
Советот на Општина Берово, како претставнички орган на граѓаните на Општина Берово, со ова барање сака да ја информира и да ја запознае надлежната институција со исклучително тешката финансиска и материјална состојба во која се наоѓа Општинското средно училиште „Ацо Русковски“ – Берово, како и со потребата од итна финансиска интервенција за обезбедување на основните услови за непречено одвивање на воспитно-образовниот процес.
ОСУ „Ацо Русковски“ – Берово претставува исклучително значајна образовна институција за Општина Берово и за целиот Малешевски регион. Во училиштето се образуваат ученици од Берово, Пехчево и од околните населени места, поради што обезбедувањето на неговото нормално функционирање е од директен интерес за голем број ученици и нивните семејства.
За жал, училиштето подолг период се соочува со сериозни финансиски проблеми и недостиг на средства за задоволување на основните потреби. 
Особено сериозен проблем претставува обезбедувањето средства за превоз на учениците. За дел од учениците превозот е единствената можност за редовно пристигнување во училиштето и следење на наставата. Недостигот на средства за оваа намена создава ризик од нарушување на редовното присуство на учениците и претставува сериозна пречка во остварувањето на нивното право на образование.
Дополнителен и особено итен проблем претставува обезбедувањето огрев и средства за греење на училишниот објект. Поради географската положба и климатските услови во Берово, греењето на училиштето не претставува споредна потреба, туку е основен услов за нормално одвивање на наставата и за обезбедување соодветни услови за престој на учениците и вработените.
Необезбедувањето на доволно средства за огрев пред почетокот и во текот на грејната сезона може да доведе до сериозни проблеми во функционирањето на училиштето и да го отежне или прекине нормалното одвивање на наставата.
Советот на Општина Берово е свесен за надлежностите и финансиските обврски на локалната самоуправа и континуирано се настојува, во рамките на расположливите можности, да се помогне во надминувањето на проблемите. Меѓутоа, финансиските можности на Општината не се доволни за самостојно обезбедување на сите потребни средства, особено имајќи ги предвид обемот и итноста на потребите на училиштето.
Од тие причини, Советот на Општина Берово смета дека е неопходна поддршка од страна на Министерството за образование и наука, со цел да се спречи понатамошно влошување на состојбата и да се обезбедат основните услови за функционирање на училиштето.
Имајќи ја предвид целокупната состојба, Советот на Општина Берово бара од Министерството за образование и наука итно да обезбеди финансиски средства во износ од најмалку 3.000.000,00 денари за потребите на ОСУ „Ацо Русковски“ – Берово.
Средствата се неопходни за покривање на најитните потреби на училиштето, а особено за:
· обезбедување и финансирање на превозот на учениците;
· набавка на огрев и обезбедување непречено греење на училиштето.
Посебно укажува дека барањето за обезбедување на средствата не е барање за подобрување на стандардот или за дополнителни погодности, туку за обезбедување на основни услови неопходни за училиштето да може нормално да функционира.
Советот на Општина Берово смета дека не смее да се дозволи финансиската состојба на училиштето да биде причина учениците да немаат соодветни услови за следење на наставата, ниту пак да бидат изложени на услови кои не се соодветни за воспитно-образовен процес.
Образованието е една од најважните јавни функции и инвестицијата во условите за образование претставува инвестиција во младите луѓе и во иднината на локалната заедница. Учениците во Берово треба да имаат еднакви и достоинствени услови за образование како и учениците во останатите општини во државата.
Поради тоа, апелира Министерството за образование и наука да го разгледа ова барање со највисок степен на итност и да изнајде можност за обезбедување на бараните средства во најкраток можен рок.
Очекува позитивно и навремено постапување по барањето, во интерес на учениците, нивните родители, наставниот кадар и сите граѓани на Општина Берово.
За сите дополнителни информации и појаснувања, Општина Берово и Советот на Општина Берово стојат на располагање.
Прилог: Барање од ОСУ “Ацо Русковски” Берово со бр.05-223/2 од 21.08.2026 година.
7.Барање до Одделение за финансиски прашања 
На 16-тата Седница на Совет на Општина Берово одржана на ден 31.08.2026 година, под точка Барања од институции и граѓани, разгледан е дописот примен со архивски Бр.09-3592/1 од 21.08.2026 година од ОСУ,,Ацо Русковски’’ Берово и е донесен следниот:З А К Л У Ч О К Се задолжува Одделението за финансиски прашања да ја разгледа можноста за обезбедување на потребните финансиски средства, согласно расположливите средства во Буџетот на Општината, приоритетите и важечките законски прописи и за утврденото да го информира Советот на Општина Берово.
Во прилог Барањето на ОСУ,,Ацо Русковски’’Берово
8.Барање од Димитар Гаштеовски
На Димитар Гаштеовски , со адреса на живеење ул.„Маршал Тито“ бр.55/Б во с.Смојмирово – Берово  се доделуваат 10.000,оо денари (десет илјади денари), еднократна финансиска парична помош за болничко лекување.
9.Барање од Здружение на цивилни инвалиди од војната Штип  
На Здружение на цивилни инвалиди од војната Штип му се доделуваат 5.000,оо денари (пет илјади денари), еднократна финансиска парична помош (спонзорство).
10.Барање од Зенепка Дибранова
На Зенепка Дибранова , со адреса на живеење ул.„Моша Пијаде“ бр.78/3-46 во Берово се доделуваат 10.000,оо денари (десет илјади денари), еднократна финансиска парична помош поради незавидна финансиска положба.
11.Барање од Зоран Мирчовски
На Зоран Мирчовски со адреса на живеење ул.„Јане Сандански “ бр.13 во с.Русиново  - Берово се доделуваат 10.000,оо денари (десет илјади денари), еднократна финансиска парична помош за болничко лекување
12. Барање од Стојан Стојчовски
На Стојан Стојчовски, со адреса на живеење ул.„10 “ бр.125 с.Двориште во Берово  се доделуваат 10.000,оо денари (десет илјади денари), еднократна финансиска парична помош поради незавидна финансиска положба
13.Барање од МПЦ –ОА СКОПЈЕ СТРУМИЧКА ПРАВОСЛАВНА ЕПАРХИЈА СТРУМИЦА
На МПЦ –ОА СКОПЈЕ СТРУМИЧКА ПРАВОСЛАВНА ЕПАРХИЈА СТРУМИЦА му се доделуваат 5.000,оо денари (пет илјади денари), финансиска парична помош за организирање на Фестивал за источно црковно пеење,,Андон Шахпаски’’2026 година
Точките на дневен ред се исцрпени и седницата е завршена во 12 часот и 30 минути.
            На крајот од седницата Претседателот  на Совет на Општина Берово,Владко Шахпаски  се заблагодари на советниците за присуството. 
Усвоен со                                                                                                                                                             Бр.09-3924/1                                                                                                                        17.09.2026година                                                                                                                                           Берово                                                    
Записничар                                                                                                               Претседател на Совет Данче Василевска                                                                                                         Владко Шахпаски ____________________                         М.П.                                                               __________________                                                (потпис)                                                                                                                                      ( потпис)

